הציפור הכחולה
בין עצים את קיניה בנתה; ברחובות בשכונות ובכפר; הארץ כולה היא ביתה; מן הואדי ועד לכיכר; מול עוולות מצוקה ואיבה; לא תיסוג ולא תוותר; היא הדגל והיא התקווה; שיכול להיות טוב יותר; כמו תפילה היא עולה ועולה; כמו ניגון שאלינו חוזר; היא כחולה וצלולה כמבט; אמונה בליבו של שומר; תשעים ועוד תשעים ועוד תשעים שנה; כל יום צעירה עוד יותר; בימים של סופה ושל חול; כשרוחות מאיימות על הקן; העיניים כמהות לכחול; והלב מחפש לו מצפן; את השרוך הלבן כתפילין; ניקשור שוב על לוח ליבנו; ואם רק באמת נאמין; התשובות נמצאות בתוכנו; כמו תפילה היא עולה ועולה...; בשמיים כחולים תעופף; גוזליה רבים מלמנות; מי ירים את עיניו ויראה; להקות צפרים ממריאות; כמו תפילה...; 